ישראל פרידלר

ישראל פרידלר (נולד בשנת 1979) הוא קצין בצה"ל בדרגת אלוף-משנה, ששימש מפקד חטיבת ביסלמ"ח במהלך מלחמת חרבות ברזל. קודם לכן שימש מפקד חטיבת אלכסנדרוני ומפקד בא"פ אליקים, סגן מפקד חטיבת גולני ומפקד גדוד 51. פרידלר נולד בסאו פאולו שבברזיל, ועלה לישראל בשנת 1990. למד בישיבת בני עקיבא נתיב מאיר בירושלים ובישיבת בני עקיבא אור עציון במרכז שפירא ולאחר סיום התיכון בישיבת מעלה גלבוע. התגייס לצה"ל באוגוסט 1998, שובץ בחטיבת גולני והתקבל לפלחה"ן גולני. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לפלחה"ן ומונה למפקד צוות, והשתתף בלחימה כנגד הטרור הפלסטיני באינתיפאדה השנייה. בהמשך שימש כסגן מפקד הפלחה"ן. לאחר מכן מונה למפקד פלוגה א' בגדוד 51, ופיקד עליה בין היתר במלחמת לבנון השנייה. במהלך המלחמה הוביל את הפלוגה בקרב בינת ג'בייל בו נפצע בידו. על אף שנפצע, חבש עצמו והוסיף לפקד על הפלוגה עד לסיום הקרב. על פועלו הוענק לו צל"ש מפקד אוגדה ממפקד עוצבת געש. במהלך לימודיו החל מבצע עופרת יצוקה, הוא קטע את לימודיו, שב לחטיבה והחליף מפקד פלוגה בגדוד 13 שנפצע, עד לסיום המבצע. לאחר מכן מונה לקצין אג"ם של חטיבת גולני בין השנים 2013–2014. ב-6 ביולי 2014 הועלה לדרגת סגן אלוף ומונה למפקד גדוד 51, והוביל את הגדוד בלחימה בין היתר במבצע צוק איתן, את תפקידו מילא עד שנת 2016. בהמשך שימש כסגן מפקד חטיבת גולני בין השנים 2016–2017. לאחר מכן שירת כקצין קישור של צה"ל בצבא ארצות הברית בין השנים 2017–2019. ב-5 בספטמבר 2019 הועלה לדרגת אלוף-משנה ומונה למפקד חטיבת אלכסנדרוני, ובמקביל מונה ב-28 בנובמבר 2019 למפקד בא"פ אליקים. ביוני 2022 מונה למפקד חטיבת ביסלמ"ח. פרידלר פיקד על החטיבה במלחמת חרבות ברזל, במהלכה לחמה ברצועת עזה, השמידה תשתיות אויב והרגה פעילי חמאס. ב-14 באוגוסט 2024 סיים את תפקידו ויצא לתקופת לימודים. פרידלר מתגורר באלון שבות, נשוי לדבורה ואב לשישה. היה בין מקימי אביגיל. מדיה וקבצים בנושא ישראל פרידלר בוויקישיתוף טל אריאל אמיר, ‏עדיין אותו ההר: בחזרה לרגעי האימה של מבצע קינוח, באתר מעריב אונליין, 22 בספטמבר 2015 תיאור צל"ש מפקד האוגדה שהוענק לסרן ישראל פרידלר, כפי שהועלה ב"אתר הגבורה" יאיר קראוס, היה ברור לכולנו שאנחנו הולכים כדי למסור את הנפש, מקור ראשון, 23 באפריל 2020 אור הלר, 4 ימים בלי לישון ובלי לעצור: כך צה"ל מתאמן למלחמה הבאה בצפון, באתר חדשות 13, 21 במאי 2020 מאיה פולק, ‏15 שנה ללבנון השנייה, הלוחמים חוזרים אל הקרב בבינת־ג'ביל, בעיתון מקור ראשון, 12 ביולי 2021 יואב זיתון, ממשבר אמון לאימון מפרך: כך מסיר צה"ל חלודה מכוחות המילואים, באתר ynet, 11 ביוני 2022 אמיר בוחבוט‏, מפקד החטיבה הזהיר חיילים מהשיח הפוליטי: "התרחקו משיח רעיל ומפלג, אנחנו עם אחד", באתר וואלה, 23 בינואר 2023 ירון קלנר, גולני זה הכי אחי, ידיעות אחרונות, 7 באוגוסט 2014 עשהאל לובוצקי, מן המדבר והלבנון, הוצאת ידיעות ספרים, 2008. לבנון: מבצע "קורי פלדה" - בינת ג'ביל, עמוד 81 מקבלי העיטורים והצל"שים במלחמת לבנון השנייה, באתר הארץ, 29 באוגוסט 2007 יוחאי עופר, גולני שלהם: מפקדי הגדודים מתמודדים עם פרשת אזריה, באתר nrg‏, 5 באוגוסט 2016 אמרי לוי סדן‏, חקירת המג"ד והבטחת השווא של המ"פ: המחדלים בחקירת הביזה ב"צוק איתן", באתר וואלה, 20 במרץ 2018 יוסי יהושוע, הכיפות והקסדות, באתר ynet, 19 ביולי 2016 אורלי הררי, אל"מ ישראל פרידלר מונה למפקד חטיבת אלכסנדרוני: "נלחמים על הבית כולו", באתר ערוץ 7, 8 בספטמבר 2019 אל"ם ישראל פרידלר נכנס לתפקידו כמפקד בא"פ אליקים", באתר צה"ל, 28 בנובמבר 2019 קובי פינקלר, אל"מ יאיר פלאי - מפקד חטיבת גולני החדש, באתר ערוץ 7, 13 בספטמבר 2021 גידו רן, בחאן יונס עם הלוחמים שמשכללים את מכונת המלחמה: "הצעירים עושים לנו בית ספר", באתר ynet, 8 במרץ 2024. מפקד חדש לחטיבת ביסל"ח (828), באתר דובר צה"ל, ‏14 באוגוסט 2024 יאיר קראוס, ‏"היה ברור לכולנו שאנחנו הולכים כדי למסור את הנפש", בעיתון מקור ראשון, 23 באפריל 2020